அகன்ற புல்வெளிகள்தான் இப்பல்கலைச் சூழலின் அழகு என்ற எண்ணம் எனக்கு ஏற்பட்டது. இத்தகைய புல்வெளிகளை ஒருபோதும் இந்தியாவில் உருவாக்க இயலாது — உருவாக்கவும் கூடாது. ஒரு மாபெரும் காடு அளவுக்கே நீரைக் குடிப்பவை பசும்புல்வெளிகள். இளவெயிலில் பசும் சுடர் எழுந்த புல்வெளிகள் வழியாக மாணவர்களை பார்த்துக்கொண்டு நடப்பது அரிய அனுபவமாக இருந்தது. பல்வேறு நாடுகளில் இருந்து வந்த மாணவர்கள். ஜப்பானியர், சீனர், இந்தியர், வெள்ளையர். கறுப்பர்கள் மிகமிக அபூர்வமாகவே கண்ணுக்குப் பட்டார்கள்.